# An Den hag an Ær

| ◄ Perrin hag he fodad læz | An Den hag an Ær | Ar C’houeriad ► |
* Eun den a gavaz eun droiat
* Eun aer gant he flem o flipat.
* Oh ! loen fall, emezan, gortoz !
* Bremaic m’es lacaio er c’hloz
* Hag a raio, oc’h da laza
* Vad da oll dud ar c’harter-ma.
* En eur zac’h neuze he laca
* En esper æssoc’h he flastra.
* Va den a iea-ta a brez caer
* Da rei ’r maro d’ar paour kez aer ;
* Pe a voa cablus pe na voa ket
* Kement se ne rea mann ebet.
* Gouscoude vit caout eun abeg
* Da laza ’l loen dianaoudeg,
* Abars flastra dezan he benn
* E comzas outhan evelen :
* « Beza mad evit ar re fall
* « So beza diot pe me vo dall.
* « Mervel a ri bouet ar gounnar !
* « Te eo skeuden an dud digar,
* « An dud fallacr, dianaoudeg.
* « Biken en hon-me n’as po peg ;
* « Caer as pezo scrignat da zent,
* » Me ’s flastro ama var an hent.
* « An aer a respont en he giz !
* « Ma ve scoet gant ar maro kriz
* « Kement den so dianaoudeg,
* « Peleac’h caout eun den diabeg ?
* « Lavar din ha te da unan
* « So ato mad oc’h pep unan ?
* « Abars ma vo va fenn flastret
* « Ve mad avoalc’h dide clevet
* « Ama e brezonec caer :
* « Goassoc’h an den evit an aer. »
* An den o clevet eur seurt tra
* A jom eun nebeut en he za ;
* Goude bea sonjet eur pennad :
* « Cauziou, emehan, geier anad.
* « Ma carfen me droc’hfe ’n affer ;
* « Guir avoalc’h am eus d’hen ober.
* « Mes clevomp testou da genta. »
* Mad, eme’n aer, clevomp eta.
* Eur vioc’h coz a voa o peuri
* So galvet da rei he ali.
* P’e d’eus clevet an abaden,
* E lavar oc’h hija he fenn :
* « Perag, emezhi, va gelver
* « Evit eun dra a so ker scler ?
* « Æz avoalc’h eo ’r varnedigez ;
* « Gant an aer ema’r virionez.
* « Me zo abaoue meur a vloaz
* « O vaga’n den-ma gant va leaz ;
* « Gant va læz ha va bugale
* « E crescan bemdez he leve.
* « Kement am eus, kement a ran
* « Ne dint oll nemet evithan.
* « He iec’het zoken, he iec’het
* « Panefe me en doa collet ;
* « Ha ma vev hirio a dra sur
* « Ep izom, en he blijadur
* « E tlefe va zrugarecât.
* « Mes me zo deut var an oad,
* « Ha brem’ em les e corn ar c’hraou
* « Da zellet oc’h rastel c’houllou ;
* « Er parc eleac’h ne deus ieoten,
* « Met douar ken noaz hag eur planken
* « Ez on c’hoas ganta nasket ber ;
* « Ha ma vijen bet d’an aer
* « Birviken n’he dije gallet
* « Beza ker cris-se em andret.
* « Kenavo! Setu ’r virionez. »
* Oh ! na braoa barnedigez
* Eme an den estlamet oll !
* Ar vioc’h-se, ep mar, a zo foll,
* Ravodi’ra hag he speret
* Gant he oad braz a so troet.
* Guelomp an ejen so furroc’h,
* Hag a gomzo, me gred, guelloc’h.
* Mad, eme’n aer, silaouomp-he.
* Ejen a dosta lochore.
* P’en doa takichet en he benn
* Tam ha tam oll an abaden :
* « Meur a vloas a zo, emezhan
* « Evit an den e labouran,
* « Eus an eil crogat d’egile,
* « Eur beac’h bennag ato bemde,
* « Ato treveil hag ato poan,
* « Ha morse eun devez ean,
* « Arat a ran he barkeier
* « Digas a ran he eost d’ar gær ;
* « Danvez bara, pep seurt madou
* « A stlejan dehan a garradou.
* « Petra’m bez ’vit kementse tout ?
* « Taoliou scourjez ha taoliou brout.
* « Goude digas dezan danvez
* « N’en deus begad anaoudegez.
* « Brema p’oun deut var an oad
* « E lacaio scuilla va goad,
* « Hag e credo va enori
* « Oc’h va dispen, oc’h va dibri,
* « Pe o profi d’an ilizou
* « Va c’hig, va zoa pe va stripou.»
* An den o clevet an ejen
* « Sell, emezhan, cleo an azen
* Beg bras, serra’ri da c’hinou !
* Nag a c’hlabous, nag a gauziou !
* Me’s claske da veza barner,
* Hag e rez ama’n tamaller !
* Gant geriou teo e tiskuezez
* Out eul leue bras ep tam furnez.
* Deomp d’eun all. » Setu ar vezen
* O vont da varn an abaden.
* « D’an den, emezhi, me a ro
* « Hag an dizheol hag an disc’hlao.
* « Oc’h an avel hen diouallan ;
* « A vleun bep bloas en em viscan.
* « Goudori’ran he barkeier,
* « He liorzou, he foenneier ;
* « Ne deo ket bleun ha skeud epken
* « Eo a roan-me bep bloas d’an den,
* « Evit rei dean magadurez
* « E plegan dindan va beac’h frouez,
* « Goude bea douget evitha
* « Er miziou caer bleun ar braoa.
* « Frouez c’hueg en discar amzer,
* « En han va skeud oc’h an domder,
* « Er goan coat evit he doma,
* « Penaus oun dic’haouet gantha ?
* « Va c’houer a gemer eur vouc’hal
* « Hag am discar ep chipotal.
* « Ma vije hen da viana
* « Ne raje’met va discourra,
* « Em bije gallet marteze
* « Chom c’hoas e buez goudeze,
* « Ha var bouez poania digernez
* « Sevel dezan scourrou nevez ! »
* An den a voue droug bras enha
* Clevet lacat ar gaou gantha ;
* A dreuz pe a hed e ranke
* Gounit he broses er vech-ze,
* « An anter, emezhan, oun re vad
* « Silaou’r re-ze da c’hallegat. »
* Hag hen neuze gant he gounnar
* Oc’h ar voger, oc’h an douar
* Sac’h hag aer en deveus stoket
* Ken na voue’l loen keaz flastret.
* Ar re vras so ho giz evelse ;
* Ar guir ne ket dioc’h ho doare.
* Lacat a reont en ho meno,
* Kement so er bed so dezho,
* Loenet bras ha loenet munud
* An aeret kerkouls hag an dud.
* Diot e ve nep a grette
* Lavaret gric var gement-se ;
* Guella ve da ober, a gaffen,
* Eo coms a bell, pe tevel crenn.